|  |
| --- |
| Et billede, der indeholder mørke, sort, plads, nat  Indhold genereret af kunstig intelligens kan være forkert.  **Mission – vision – strategi** |

**Vores motto: ”Fjordkredsen – for medlemmernes skyld.**

**Vores mission: Fjordkredsen vil varetage medlemmernes fagpolitiske interesser, så der skabes ens vilkår og tryghed for alle.**

**Vores vision: Med en høj prioritering af den daglige rådgivning af medlemmerne vil vi være en synlig og nærværende kreds, der opnår de bedste resultater for lærernes arbejdstid, faglige udvikling, løn og arbejdsmiljø.**

**Overordnede indsatsområder:**

* At arbejde for tæt og effektiv kommunikation i forhold til medlemmer, tillidsrepræsentanter og eksterne samarbejdspartnere.
* At sikre en dynamisk og åben samarbejdskultur i det fagpolitiske arbejde i kredsen.
* At sikre væsentlige værdier for medlemmerne gennem målbevidst og tålmodigt fagpolitisk arbejde.
* At sikre et højt niveau og kvalitet ved rådgivning.
* At sikre grundlaget for en politisk handlekraftig og økonomisk bæredygtig kreds med stor indflydelse på kommunalpolitiske beslutninger blandt andet gennem MED-systemet.

**Mål og strategier for det fagpolitiske arbejde:**

1. Arbejdstid

Mål: at sikre medlemmernes arbejdsvilkår, så det understøtter deres mulighed for at sikre kvalitet i undervisningen.

Indsatsområder:

* Fastholde samarbejde og dialog omkring opgaveoversigten, så der skabes indflydelse på eget arbejde.
* Fastholder lokalaftalen i Ringkøbing – Skjern kommune.
* Dialog med tillidsrepræsentanter, skoleledere og forvaltning om udfordringer i medlemmernes planlagte arbejdstid.

1. Faglig udvikling

Mål: at sikre medlemmernes mulighed for efter-videreuddannelse, samt være velorienteret om ændringer og tiltag inden for det pædagogiske område.

Indsatsområder:

* Indgå i erfaringsudveksling og videndeling ved deltagelse i pædagogiske fora, uddannelsesrelaterede arbejdsgrupper, medlemsmøder, regionale møder o.l.
* Orientering og opfølgning på DLF’s hjemmeside, UVM hjemmeside, div. reformsider, ved kredsudsendelser og TR-udsendelser.

1. Løn

Mål: at alle medlemmer sikres en positiv lønudvikling på baggrund af den centrale overenskomst og de lokale aftaler.

Indsatsområder:

* Ved indgåelse af kommunallønaftale stræbes efter, at ingen medlemmer gå ned i løn.
* Alle medlemmer uanset arbejdsområde, skal opleve engagement og handlekraft fra kredsens side i forhold til sikring og forbedring af lønvilkår.
* Lokale lønaftaler skal sikre ensartethed, enkelhed og gennemskuelighed.

1. Arbejdsmiljø

Mål: at alle medlemmer oplever kredsen nærværende og handlingsorienteret i forhold til at sikre et godt arbejdsmiljø på arbejdspladserne.

Indsatsområder:

* Kredsstyrelsens viden og opmærksomhed vedr. aktuelle arbejdsmiljømæssige forhold holdes ajourført på baggrund af udsendelser fra hovedforeningen.
* Hurtig og klar information til skolernes arbejdsmiljørepræsentanter om vigtige arbejdsmiljøspørgsmål med relevans for arbejdspladsen.
* Styrkelse af samarbejdet mellem TR og arbejdsmiljørepræsentanten.
* Særligt fokus på arbejdsmiljøområdet i MED-systemet.
* Opfølgning og analyse af kredsens sagsbehandling i forhold til medlemmer, der henvender sig på baggrund af fysiske og psykiske arbejdsmiljøproblemer.